อยากถามว่าหนูไอมาจะอาทิตกว่าๆแล้วค่ะ ทีนี้เมื่อเช้าวันพุธเกิดล้มปวยกระทันหันมีไปไอแล้วอ้วกปวดหัวเจ็บลำคอ อยากถามว่าหนูจะเป็นไข้หวัดใหญ่ไหมค่ะ
สวัสดีค่ะ ไข้หวัดใหญ่คือการติดเชื้อในทางเดินหายใจส่วนบนและล่างจากการติดเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันอาการอาจมาด้วยไข้สูง หนาวสั่น ปวดตามเนื้อตัว ไอ เจ็บคอ มีน้ำมูก หากตอนนี้ไอมาก เจ็บคอมาก มีไข้สูง ก็มีโอกาสเป็นไปได้ แต่ก็ไม่ควรเป็นเรื้อรังมาเกินอาทิตย์ แต่อย่างไรก็ตามสามารถไปพบแพทย์ใกล้บ้านเพื่อตรวจร่างกายและทำการตรวจหาไข้หวัดใหญ่จากสารคัดหลั่งในจมูกเพื่อยืนยันได้ค่ะการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจาม